
_START_ARTICLE_
岳神
_START_SECTION_
记载
_START_PARAGRAPH_
扬州提同知，夜梦岳神召之，词色愤怒。仰见一人侍神侧，少为 缓颊。醒而恶之。早诣岳庙，默作祈禳。既出，见药肆一人，绝肖所见，问 之，知为医生。及归，暴病。特遣人聘之。至则出方为剂，暮服之，中夜而 卒。或言：阎罗王与东岳天子，日遣侍者男女十万八千众，分布天下作巫 医，名“勾魂使者”。用药者不可不察也！